hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu sk hu hu hu sk is hu hu hu su hu pl hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu sk hu hu hu sk is hu hu hu su hu pl hu hu hu hu en hu hu hu
Kiváncsi, hogy mire allergiás? Jelentkezzen be hozzánk allergiatesztre!
Az allergiás betegségek hatékony kezelésének első lépése, hogy kiderüljön, pontosan mire allergiás a beteg.
Manapság egyszerű és pontos tesztelési lehetőségeink vannak, habár, tudni kell, hogy a tesztek érzékenysége egyik módszer esetén sem éri el a 100%-ot. Lehet olyan allergiás beteg, akinél soha, egyik reakció sem válik pozitívvá, mégis, határozottan allergiás betegségre utalnak a tünetei.
A másik nagyon lényeges tudnivaló, hogy az allergiás betegségre utaló panaszok, tünetek nélküli allergiatesztelés teljesen hiábavaló. A teszt pozitivitása - tünetek nélkül - csak az adott ellenanyag jelenlétét jelzi, nincsen terápiás következménye.
Allergiás betegség diagnózisának felállításához, kezeléséshez mind a részletes kórtörténet, mind a betegvizsgálat, mind a teszt eredményének ismerete szükséges.
Az allergia kimutatására kétféle tesztmódszer létezik: bőrteszt vagy vérteszt.
A bőrtesztet allergológus szakorvos végzi. A gyanúsított allergéntől függően az alkar vagy a hát bőrén tesztelünk. Légúti és ételallergéneket az alkar bőrén, kis műanyag lándzsával megsértve a bőr legfelületesebb rétegét, 20 perces reakcióidővel tesztelhetünk. EZ azt jelenti, hogy 20 perc alatt már látható is az eredmény.
Kémiai anyagokat (tartósító-, színezék-, fogászati-, illatanyag, stb.) a hát bőrére ragasztott tapaszokra cseppentve több napos leolvasási idővel tesztelhetünk.
A bőrtesztet gátolhatják bizonyos gyógyszerek, ezért a teszt elvégzése előtt az allergológust tájékoztatni kell az aktuálisan beszedett gyógyszerekről. A bőrteszt "szúrásai" apró csípések, a pozitív reakció szúnyogcsípés-szerű, viszkető csalángöb lesz.
A vértesztet laboratórium végzi, vérvétel szükséges hozzá. Ételeket, légúti allergéneket (pollenek, poratka, penész, állati szőr), méh-, darázsmérget és gyógyszereket Az eredmény a kiértékelést követően a laboratórium közli. Vértesztre akkor lehet szükség, ha a bőrteszt nem végezhető el:
a beteg bőrreakciót gátló gyógyszert szed, ami nem függeszthető fel,
a tesztelendő bőrfelület nem egészséges (pl. ekcéma vagy pikkelysömör),
erős allergénnel történő tesztelés, ami nagy eséllyel válthat ki túl erős reakciót
csecsemők, kisgyermekek esetében egy szúrással sokkal több allergén tesztelhető, mint néhány próba a kicsi bőrfelületen
Mit jelent az eredmény?
Akár bőr, akár vértesztet végzünk, az eredmény önmagában semmit sem magyaráz. Bármely eredményt csak a beteg kórtörténetével együtt szabad értékelni. Ezért is fontos, hogy a tesztelést a témában jártas allergológus szakorvos végezze.
Ma már Magyarországon is elérhető az úgynevezett molekuláris allergia diagnosztika. Ennek során a pozitív bőr- vagy vértesztet követően lehetőségünk van további laboratóriumi tesztet végeztetni, amellyel molekuláris szintig pontosíthatjuk a panaszt okozó allergént. Ezzel prognosztizálhatjuk az allergiás betegség lefolyását, illetve kijelölhetjük az immunterápiás kezelésre alkalmas pácienseket.
Kiváncsi, hogy Ön mire allergiás? Jelentkezzen be hozzánk allergiatesztre!
Copyright 2010-2022 © Ju-Med Egészségcentrum Kft.
Rendelési helyszínek és idők
MD orvosi kollagén terápia